Димитър Донев
На тръгване

chitanka.info

С мен слиза хълма,

цялата земя.

Небето въси

вежди неприбрани

и аз стоя

на пътя онемял —

да тръгна ли

или пък да остана?

Как сам да отлетя

на оня бряг

и там да изплета

гнездо от глина,

когато ще ме чака

бащин праг

и пътя подир мен

ще ме проклина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.